Document ID: 31998R1340

31998R1340
L 184/1
SLUŽBENI LIST EUROPSKE UNIJE
UREDBA VIJEĆA (EZ) br. 1340/98
od 24. lipnja 1998.
o izmjeni Uredbe (EZ) br. 3290/94 o prilagodbama i prijelaznim aranžmanima koji su potrebni u poljoprivrednom sektoru radi provedbe sporazuma sklopljenih tijekom Urugvajske runde multilateralnih trgovinskih pregovora
VIJEĆE EUROPSKE UNIJE,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 3290/94 od 22. prosinca 1994. o prilagodbama i prijelaznim aranžmanima koji su potrebni u poljoprivrednom sektoru radi provedbe sporazuma sklopljenih tijekom Urugvajske runde multilateralnih trgovinskih pregovora (1), a posebno njezin članak 3. stavak 2.,
uzimajući u obzir prijedlog Komisije,
budući da članak 3. Uredbe (EZ) br. 3290/94 Komisiji daje ovlast za usvajanje mjera kojima se olakšava prijelaz s aranžmana koji su postojali prije primjene rezultata Urugvajske runde pregovora na one proizišle iz prilagodbi poljoprivrednom zakonodavstvu, navedenom Uredbom; budući da se takve prijelazne mjere mogu usvojiti samo do 30. lipnja 1998. i ne mogu se primijeniti nakon tog datuma; budući da se neka pitanja, koja su trenutačno uređena prijelaznim mjerama, ne mogu trajno riješiti prije gore navedenog datuma; budući da se ta pitanja naročito odnose na određene sporazume sklopljene s trećim zemljama; budući da je stoga potrebno za godinu dana produžiti rok u kojem Komisija može usvojiti prijelazne mjere,
DONIJELO JE OVU UREDBU:
Članak 1.
U članku 3. stavku 2. Uredbe (EZ) br. 3290/94, datum „30. lipnja 1998.” zamjenjuje se s „30. lipnja 1999.”
Članak 2.
Ova Uredba stupa na snagu na dan objave u Službenom listu Europskih zajednica.
Primjenjuje se od 1. srpnja 1998.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Luxembourgu 24. lipnja 1998.

Labels: 3
15
5
6